EkBass/fiwiki-20250220-pages-articles huggingface dataset:
August Blom

August Martin Blom (26. joulukuuta 1869 Kööpenhamina – 10. tammikuuta 1947 Kööpenhamina) oli tanskalainen elokuvaohjaaja ja näyttelijä. August Blom syntyi sepän perheeseen. Hän kävi kauppakoulun ja aloitti näyttelijänuransa vuonna 1893. Blom työskenteli Kööpenhaminan Folketeatretissa vuosina 1901–1912. Vuoden 1908 tienoilla hänestä tuli Nordisk Filmin näyttelijä ja vuonna 1910 ohjaaja. Vuosina 1911–1921 Blom työskenteli myös Nordisk Filmin taiteellisena johtajana. Hän ohjasi vuoteen 1924 mennessä yli sata elokuvaa, joista merkittävimpiä ovat Valkoinen orjakauppa (Den hvide Slavehandel, 1910), Suurkaupungin yöelämän seuraukset (Ved Faengslets Port, 1911), aikansa suurtuotanto Atlantis (1913) ja Maailmanloppu (Verdens Undergang, 1916). Vuodesta 1926 lähtien Blom toimi elokuvateatterin johtajana. Hän oli naimisissa kahdesti näyttelijöiden Agnete von Prangenin ja Johanne Fritz- Petersenin kanssa. == Elokuvia == * Valkoinen orjakauppa, 1910 * Suurkaupungin yöelämän seuraukset, 1911 * Mormonin uhri, 1911 * Palavat intohimot, 1911 * Vampyyritanssijatar, 1912 * Musta kansleri, 1912 * Atlantis, 1913 * Isänmaan puolesta, 1915 * Maailmanloppu, 1916 == Lähteet == == Aiheesta muualla == * * Luokka:Tanskalaiset elokuvaohjaajat Luokka:Tanskalaiset näyttelijät Luokka:Vuonna 1869 syntyneet Luokka:Vuonna 1947 kuolleet
Olympiakos Nikosia

Olympiakos Nikosia () on jalkapalloseura Nikosian kaupungista. Seura pelaa kaudella 2017–18 Kyproksen korkeimmalla sarjatasolla Kyproksen jalkapalloliigassa. Olympiakos on voittanut kolme Kyproksen mestaruutta – kausina 1966–67, 1968–69 ja 1970–71. Mestaruuksien myötä kausina 1967–68, 1969–70 ja 1971–72 se pelasi Kreikan pääsarjassa. == Pelaajia == * Iiro Aalto (2008) * Fernando de Abreu (2010–2011) * Siniša Gogić (2002) * G’org’i Hristov (2007) * Sani Kaita (2012–2013) * Miran Pavlin (2003–2004) * Paulo Rink (2003–2004, 2004–2006) ==Lähteet== Luokka:Kyproslaiset jalkapalloseurat Luokka:Vuonna 1931 perustetut urheiluseurat Luokka:Nikosia
Aspley Guisen rautatieasema

Aspley Guisen rautatieasema on rautatieasema Aspley Guisen kylässä Bedfordshiressä. Se sijaitsee Marston Vale Linen varrella. Asema avattiin vuonna 1905. Se suljettiin 1. tammikuuta 1917, mutta avattiin uudelleen jo 5. toukokuuta 1919. Asemaa käytti 9 962 matkustajaa kaudella 2017–2018. == Lähteet == * === Viitteet === Luokka:Bedfordshiren rautatieliikennepaikat
Reborn Games

Reborn Games on suomalainen videopelien kehittäjä, joka aiemmin toimi nimellä Fragment Production. == Pelit == ;Fragment Production * Rescue – Everyday Heroes (2013) * Rescue – Heroes in action (2015) * RESCUE 2: Everyday Heroes (2015) ;Reborn Games * Urban Empire (2017) == Lähteet == == Aiheesta muualla == * Yrityksen kotisivut * Fragment Production MobyGamesissä * Reborn Games MobyGamesissä Luokka:Suomalaiset videopeliyritykset
Basajaun

Basajaun tai Basa-Jaun on baskien mytologiassa metsänhenki, jonka nimi merkitsee ”metsän herra”. Basajaun asuu metsissä tai kukkuloiden luolissa, ja suojelee eläimiä sekä karjaa pedoilta ja rajuilmoilta. Basajaun on eräänlainen kulttuuriheeros, joka opetti ihmisille maanviljelyksen ja metallien työstämisen.Lurker 1987, s. 30 Basajaun on ilkikurinen, mutta ei pahantahtoinen, ja hänen vaimonsa nimi on Basandre tai Basa-Andre. Heidän hahmonsa luonteet vaihtelevat eri tarinoissa. Joissain tarinoissa Basajaun on jättiläismäinen hirviö ja hänen vaimonsa noita, joka auttaa miehensä uhrit pakoon. ==Lähteet== *Lurker Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Baskien mytologia
Dimetyyliglutaraatti

Dimetyyliglutaraatti (C7H12O4) on alifaattisiin estereihin kuuluva orgaaninen yhdiste. Rakenteeltaan se on metanolin ja glutaarihapon esteri. Yhdistettä voidaan käyttää liuottimena. ==Ominaisuudet, valmistus ja käyttö== Huoneenlämpötilassa dimetyyliglutaraatti on väritöntä nestettä, jolla on makea tuoksu. Yhdiste liukenee hieman veteen ja hyvin moniin orgaanisiin liuottimiin kuten etanoliin, dietyylieetteriin ja kloroformiin. Dimetyyliglutaraattia valmistetaan esteröimällä metanolilla seosta, joka sisältää glutaarihapon lisäksi meripihkahappoa ja adipiinihappoa. Tuotteena muodostuu niin sanottujen kaksiemäksisten happojen estereiden seos, joka sisältää dimetyyliglutaraatin lisäksi dimetyylisukkinaattia ja dimetyyliadipaattia.Robert W. Johnson, Charles M. Pollock & Robert R. Cantrell: Dicarboxylic Acids, Kirk-Othmer Encyclopedia of Chemical Technology, John Wiley & Sons, New York, 2010. Viitattu 30.8.2017 Nämä esterit voidaan erottaa toisistaan tislaamalla. Dimetyyliglutaraattia voidaan käyttää joko yksinään tai seoksena dimetyyliadipaatin ja dimetyylisukkinaatin kanssa. Sitä käytetään liuottimena muun muassa maalinpoistoaineissa, kynsilakanpoistoaineissa, teollisissa puhdistusaineissa, polyesterien ja epoksidien liuottimena sekä hartsien liuottimena. Runsaasti sitä käytetään muun muassa autoteollisuudessa.Dieter Stoye: Solvents, Ullmann's Encyclopedia of Industrial Chemistry, John Wiley & Sons, New York, 2000. Viitattu 30.8.2017. ==Lähteet== Luokka:Esterit
Popular Electronics

Popular Electronics oli Yhdysvalloissa vuosina 1954-1982 ilmestynyt lehti, joka oli alkuvaiheissaan suunnattu elektroniikan harrastajille ja rakentelijoille. ==Historia== Lehti oli Ziff Davis -julkaisijan luoma. Yhtiöllä oli harrastelehtiä eri aloille ja Radio & Television News -julkaisu, joka oli radioamatööreille suunnattu ja keskittyi radiotekniikkaan. Radio Newsin päätoimittaja Oliver Read toimi aluksi myös uuden lehden päätoimittajana. Popular Electronics keskittyi itse koottaviin elektroniikkaprojekteihin. Ensimmäisessä numerossa esiteltiin Heathkit A-7B -vahvistimen kokoaminen rakennussarjasta. Osat projekteihin ostettiin erikseen tai niitä voi tilata postimyynnistä valmiina kitteinä. 1960-luvulla lehdellä oli 400 000 tilaajaa. Rakennusprojekteina olivat muun muassa mustavalkotelevisio, säteilymittari, elektroninen lämpömittari, transistorivahvistin sähkökitaralle ja VHF-radio lentoliikenteen kuunteluun. Tammikuun 1975 numerossa esiteltiin Altair 8800 -kotitietokone. Tämä oli merkittävää, koska tätä ennen tietokoneiden rakennussarjat olivat myyneet muutamia satoja kappaleita. Altairia myytiin tuhansia. Paul Allen näytti lehden numeron Bill Gatesille ja he kirjoittivat BASIC-tulkin tietokoneelle ja perustivat Microsoft-yhtiön sitä myymään. Oliver Perry Ferrell toimi lehden päätoimittajana vuodesta 1956 vuoteen 1971. Häntä seurasi Milton S. Snitzer. Entinen Radio & Television News, myöhemmin Electronics World yhdistettiin lehteen. Vähitellen lehdessä rakenteluohjeet jäivät sivummalle ja se keskittyi enemmän tuote-esittelyihin. Nimeksi muutettiin 1982 Computers & Electronics. Tämä lehti lakkautettiin 1985. Myöhemmin lehden tuotemerkki myytiin Gernsback Publicationsille, joka julkaisi omaa lehteään samalla nimellä 1989-2000 (entinen Hands-On Electronics, vuodet 2000-2003 Poptronics). Luokka:Yhdysvaltalaiset aikakauslehdet Luokka:Lakkautetut lehdet
KS Flamurtari Vlorë

Klubi Sportiv Flamurtari Vlorë on jalkapalloseura Vlorën kaupungista. Seura pelaa kaudella 2017–18 Albanian korkeimmalla sarjatasolla Kategoria superioressa. Flamutari on voittanut kertaalleen Albanian mestaruuden. Tämä tapahtui vuonna 1991. ==Lähteet== f Luokka:Vuonna 1923 perustetut urheiluseurat Luokka:Vlorën maakunta
Käärmesolmu

Käärmesolmu (Le Nœud de vipères) on François Mauriacin romaani vuodelta 1932. Kirjan on julkaissut Grasset. Sen on suomentanut Mary Ohlström, ja suomennoksen on julkaissut Gummerus vuonna 1936. Käärmesolmua pidetään usein Mauriacin mestariteoksena. Romaani on avioliittodraama. Tässä kuten muissakin Mauriacin romaaneissa romaanihenkilöt etsivät turhaan rakkautta ihmissuhteissa ja löytävät sen täyttymyksen vasta Jumalan rakkaudesta. Suomennoksesta on julkaistu viisi painosta, kaksi viimeistä Kompassi-sarjassa. Nobel-palkinto vuonna 1952 herätti Suomessa mielenkiinnon Mauriaciin, ja 16 vuotta aiemmin julkaistu Käärmesolmun suomennos ilmestyi tuolloin kahtena painoksena, kuten ilmestyi uusi painos myös Pyhästä suudelmasta. ==Lähteet== Luokka:Ranskalaiset romaanit Luokka:Vuoden 1932 kirjat
Mäkihyppy talviolympialaisissa 1952

Vuoden 1952 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Holmenkollenin Holmenkollbakkenille oli kerääntynyt 104 102 maksanutta katsojaa, mikä on kaikkien aikojen toiseksi suurin katsojamäärä, vuoden 1936 olympialaisten mäkihyppykilpailun jälkeen. Lisäksi noin 30 000 ihmistä kerääntyi viereiseen metsään, jotta ihmiset näkisivät kilpailun kauempaa ostamatta lippuja. Isäntämaa Norjan hyppääjät lähtivät kilpailuun ennakkosuosikkeina. Kovimpien haastajien usokttiin tulevan Suomesta, Ruotsista ja Saksasta. Kilpailun voittoon hyppäsi Norjan Arnfinn Bergmann. ==Osallistujat== Kilpailuun osallistui 44 hyppääjää 13 maasta. * * * * * * * * * * * * * ==Lopputulokset== ==Lähteet== Luokka:Talviolympialaiset 1952 Luokka:Mäkihyppy olympialaisissa Luokka:Norjan mäkihyppy
Linna Rugby Club

Linna Rugby Club (LRC) on vuonna 2011 perustettu hämeenlinnalainen rugby- seura, jolla on edustus sekä miesten että naisten sarjassa. Miesten joukkue pelasi kausilla 2015-2017 miesten korkeimmalla sarjatasolla ja naisten joukkue, joka perustettiin vuonna 2014, pelaa naisten 1-divisioonassa. Kauden 2018 alkaessa miesten joukkue joutui luopumaan SM-paikasta pelaajapulan vuoksi. == Seuran historia == Seuran virallinen perustamispäivä on 11.11.2011. Seuraa olivat perustamassa tunnettu suomalainen urheiluvalokuvaaja Juha Tamminen, alun perin Samoalta kotoisin oleva, Helsinki Rugby Clubissa kannuksensa ansainnut Avea Avea Avea, Tuomas Mehtiö (myös entinen HRC:n pelaaja), brasilialainen Luca Enrico Boff, Jere Hyvönen sekä Olli Aaltonen. Luokka:Suomalaiset rugbyseurat Luokka:Hämeenlinnalaiset urheiluseurat Luokka:Vuonna 2011 perustetut urheiluseurat
Mari (jumalatar)

Mari on baskien mytologian ylin ja tärkein jumalatar. Hänen nimensä merkitsee ”kuningatar”. Mari on tuulen ja ukkosen jumalatar sekä maan henkilöitymä, hänen asuntonsa on maan uumenissa.Lurker 1987, s. 120 Ukkosen jumala Maju on Marin puoliso, ja hyvä henkiolento Atarrabi ja paha henki Mikelats ovat heidän poikiaan. Mari on matkalaisten ja karjalaumojen suojelija, ja hän antaa ihmisille hyviä neuvoja. Mari ratsastaa taivaan poikki neljän hevosen vetämissä vaunuissa tai joskus pässin selässä. Toisinaan jumalatar ottaa valkean pilven tai sateenkaaren muodon. Mari kuvataan yleensä naisena, jonka pään takaa näkyy täysikuu, joskus hänet esitetään eläinhahmona. Hänen symbolinsa on sirppi. Sen jälkeen kun baskit kääntyivät kristityiksi, yhdistettiin Mari Santa Marinaan, pyhimykseen, joka kutsuttiin avuksi kirouksia tai myrskyä vastaan. Baskien asuttamilla alueilla elää yhä vanha uskomus, että sirpin asettaminen talon eteen suojaa salamaniskulta. == Lähteet == *Lurker Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 Luokka:Baskien mytologia Luokka:Taivaan ja sään jumalat
Alankomaat Turkvision laulukilpailussa

Alankomaiden oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Alankomaat yritti kuitenkin debyyttiä seuraavan vuoden kisaan vuonna 2017. == Historia == === 2016 === Alankomaat oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Elcan kappaleella "Ana Vatan". === 2017 === Alankomaat osallistui ensimmäistä kertaa vuoden 2017 Turkvision laulukilpailuun, joka olisi järjestetty Astanassa Kazakstanissa. Edustajaksi oli valittu laulaja Elcan kappaleella "Ana Vatan". == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 Elcan Azeri ”Ana Vatan” colspan="4" 2017 Elcan Azeri ”Ana Vatan” colspan="4" == Lähteet == Luokka:Maat Turkvision laulukilpailussa Turkvision
Kumyk Turkvision laulukilpailussa

Kumykin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. == Historia == === 2016 === Kumyk oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Daniyal Harunow. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 Daniyal Harunow colspan="4" == Lähteet == Luokka:Maat Turkvision laulukilpailussa
Latvia Turkvision laulukilpailussa

Latvian oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Latvia yritti kuitenkin debyyttiä seuraavan vuoden kisaan vuonna 2017. == Historia == === 2016 === Latvia oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Oksana Bilera kappaleella "Yakışıyor bize bu sevgi". === 2017 === Latvia osallistui ensimmäistä kertaa vuoden 2017 Turkvision laulukilpailuun, joka olisi järjestetty Astanassa Kazakstanissa. Edustajaksi oli valittu laulaja Oksana Bilera kappaleella "Yakışıyor bize bu sevgi". == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 Oksana Bilera Turkki ”Yakışıyor bize bu sevgi” colspan="4" 2017 Oksana Bilera Turkki ”Yakışıyor bize bu sevgi” colspan="4" == Lähteet == Luokka:Maat Turkvision laulukilpailussa Turkvision
Moldova Turkvision laulukilpailussa

Moldovan oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Moldova yritti kuitenkin debyyttiä seuraavan vuoden kisaan vuonna 2017. == Historia == === 2016 === Moldova oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Polina Stefoglo kappaleella "Yallah Yallah!". === 2017 === Moldova osallistui ensimmäistä kertaa vuoden 2017 Turkvision laulukilpailuun, joka olisi järjestetty Astanassa Kazakstanissa. Edustajaksi oli valittu laulaja Polina Stefoglo kappaleella "Yallah Yallah!". == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 Polina Stefoglo Turkki ”Yallah Yallah!” colspan="4" 2017 Polina Stefoglo Turkki ”Yallah Yallah!” colspan="4" == Lähteet == Luokka:Maat Turkvision laulukilpailussa Turkvision
Puola Turkvision laulukilpailussa

Puolan oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Puola yritti kuitenkin uudelleen debyyttiä seuraavan vuoden kisaan vuonna 2017. == Historia == === 2016 === Puola oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Olga Šimanskaja kappaleella "Masal gibi bu dünya". === 2017 === Puola osallistui ensimmäistä kertaa vuoden 2017 Turkvision laulukilpailuun, joka olisi järjestetty Astanassa Kazakstanissa. Edustajaksi oli valittu laulaja Olga Šimanskaja kappaleella "Masal gibi bu dünya". == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 Olga Šimanskaja Turkki ”Masal gibi bu dünya” colspan="4" 2017 Olga Šimanskaja Turkki ”Masal gibi bu dünya” colspan="4" == Lähteet == Luokka:Maat Turkvision laulukilpailussa Turkvision
Ruotsi Turkvision laulukilpailussa

Ruotsin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Ruotsi teki kuitenkin uuden yrityksen debyytilleen seuraavan vuoden kisaan vuonna 2017. == Historia == === 2016 === Ruotsi oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Arghavan kappaleella "Dirçəliş". === 2017 === Ruotsi osallistui ensimmäistä kertaa vuoden 2017 Turkvision laulukilpailuun, joka olisi pidetty Astanassa Kazakstanissa. Edustajaksi oli valittu laulaja Arghavan kappaleella "Dirçəliş". == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 Arghavan Azeri ”Dirçəliş” colspan="4" 2017 Arghavan Azeri ”Dirçəliş” colspan="4" == Lähteet == Luokka:Maat Turkvision laulukilpailussa Turkvision
Stavropolin aluepiiri Turkvision laulukilpailussa

Stavropolin aluepiirin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Stavropolin aluepiiri tekee kuitenkin debyyttinsä seuraavan vuoden kisaan vuonna 2017. == Historia == === 2016 === Stavropolin aluepiiri oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. === 2017 === Stavropolin aluepiiri osallistui ensimmäistä kertaa vuoden 2017 Turkvision laulukilpailuun, joka olisi järjestetty Astanassa Kazakstanissa. Edustajaksi oli valittu laulaja Islam Satyrov. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 colspan="7" 2017 Islam Satyrov colspan="6" == Lähteet == Luokka:Maat Turkvision laulukilpailussa Turkvision
Dagestan Turkvision laulukilpailussa

Dagestanin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. == Historia == === 2016 === Dagestan oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2016 colspan="7" == Lähteet == Luokka:Maat Turkvision laulukilpailussa Turkvision
Ruskotorvijäkälä

Ruskotorvijäkälä (Cladonia pyxidata) on harmaan-vihreä poronjäkäliin kuuluva jäkälä. Lajia esiintyy koko maassa ja se on luokiteltu Suomessa elinvoimaiseksi. Ruskotorvijäkälää voi olla vaikea erottaa jauhetorvijäkälästä (Cladonia chlorophaea). Ruskotorvijäkälän jäkäläaineena eli sekundaarisena aineenvaihduntatuotteena esiintyy fumaariprotoketraarihappoa (C22H16O12). == Lähteet == == Aiheesta muualla == * Laji.fi: Ruskotorvijäkälä (Cladonia pyxidata) * UniProt: Taxonomy - Cladonia pyxidata * Global Biodiversity Information Facility (GBIF): Cladonia pyxidata * Consortium of Lichen Herbaria Cladonia pyxidata * Fungi of Great Britain and Ireland: Cladonia pyxidata * Italic 7.0, The Information System on Italian Lichens: Cladonia pyxidata * PheroBase: Semiochemicals of Cladonia pyxidata Luokka:Torvijäkälät
Taktinen äänestäminen

Taktinen äänestäminen tarkoittaa äänen antamista vaalissa jollekin muulle ehdokkaalle kuin todelliselle suosikilleen, tarkoituksena torjua epätoivottu vaalitulos.What is tactical voting and will it matter in the UK election? Financial Times. 6.6.2017. Viitattu 30.8.2017. Useimmiten taktista äänestämistä esiintyy enemmistövaalitapaa käyttävissä maissa. Vaaleissa on aina oltava enemmän kuin kaksi ehdokasta, jotta taktinen äänestäminen olisi mahdollista. ==Syyt== Taktisesti voi äänestää useasta eri syystä. Yksi syy jättää äänestämättä suosikkiehdokastaan on se, että äänestäjä ei usko suosikillaan olevan läpimenomahdollisuuksia, jolloin hänen äänensä menisi hukkaan. Toinen syy äänestää taktisesti on yrittää estää jonkun epämieluisan ehdokkaan vaalivoitto äänestämällä hänen kilpailijaansa. Kolmas syy äänestää taktisesti on nostaa kaksivaiheisen vaalin toiselle kierrokselle sellainen vastaehdokas, joka äänestäjän suosikkiehdokkaan on helppo voittaa. ==Vaikutukset== Taktinen äänestäminen voi antaa arvaamattomia tuloksia sellaisessa vaalijärjestelmässä, jossa vaali käydään useassa vaalipiirissä ja käytetään vertauslukuja. Tällöin omalta suosikilta pois siirretty ääni saattaakin hyödyttää eniten juuri sitä vastaehdokasta, jota vastaan taktinen ääni on annettu. ==Esimerkkejä== Suomessa tunnetuin esimerkki taktisesta äänestämisestä on vuoden 1937 presidentinvaali. Sosialidemokraatit halusivat estää istuvan presidentin Pehr Evind Svinhufvudin valinnan uudelle kaudelle ja tekivät Maalaisliiton kanssa sopimuksen, jonka mukaan SDP:n valitsijamiehet äänestäisivät ensimmäisellä kierroksella oman ehdokkaansa Väinö Tannerin sijasta Edistyspuolueen Kaarlo Juho Ståhlbergia, ja ellei tämä tulisi valituksi, he siirtäisivät tukensa toisella kierroksella Maalaisliiton Kyösti Kalliolle. Ratkaisevassa äänestyksessä Kallio voitti Svinhufvudin ja tuli valituksi uudeksi presidentiksi.Jukka Tarkka ja Allan Tiitta: Itsenäinen Suomi: seitsemän vuosikymmentä kansakunnan elämästä, s. 110–111. Helsinki: Otava, 1987. Taktinen äänestäminen nousi puheenaiheeksi eduskuntavaalien 2023 jälkeen. Suomen kansallisen vaalitutkimuskonsortion kyselytutkimuksen (2023) mukaan näissä vaaleissa suhteellisesti eniten sellaisia äänestäjiä, jotka pitivät enemmän jostain toisesta puolueesta kuin siitä jota äänestivät, saivat eduskuntapuolueista kristillisdemokraatit (28 %), liike nyt (24 %) ja kokoomus (20 %). Sosialidemokraatit saivat vasemmistoliiton ja vihreiden kannattajilta yhteensä 2,2 prosenttiyksikköä tällaisia taktisia ääniä ja menettivät niitä näille kahdelle puolueelle yhteensä 0,6 prosenttiyksikköä. == Katso myös == * Älykäs äänestäminen ==Lähteet== luokka:Vaalit
Visa Kivi

Paavo Visa Kivi (27. kesäkuuta 1905 Suomussalmi – 28. lokakuuta 1990 Espoo) oli suomalainen sosiaalidemokraattisen työväenliikkeen taustavaikuttaja, joka toimi vuosina 1945–1971 Suomen Sosialidemokraatti -lehden taloudenhoitajana ja sitä julkaisseen Kustannus Oy Kansanvallan toimitusjohtajana. Hänellä oli monia muitakin luottamustehtäviä. Hän sai teollisuusneuvoksen arvonimen vuonna 1971. Vuonna 1984 Kivi kutsuttiin SDP:n kunniajäseneksi.Jaakko Kangosjärvi: Teollisuusneuvos Visa Kivi Työväenliikkeen kirjapainomies ja mestariluokan shakinpelaaja (maksullinen artikkeli). Helsingin Sanomat 2.11.1990. Viitattu 30.8.2017. Kiven isä oli suomussalmelainen veistonopettaja. Hän kirjoitti ylioppilaaksi vuonna 1925 Kallion lukiosta Helsingissä ja valmistui ekonomiksi Kauppakorkeakoulusta vuonna 1930 sekä filosofian kandidaatiksi Helsingin yliopistosta vuonna 1943 pääaineenaan sosiologia. Hän työskenteli Kansanvalta- kustantamossa vuodesta 1930 konttoristina ja liittyi vuonna 1934 Suomen Sosialidemokraattisen Puolueen (SDP) jäseneksi. Vuosina 1936–1939 hän oli Helsingin kaupungin teurastamon taloudenhoitajana ja 1939–1945 valtiovarainministeriön säästöpankkitarkastajana. Sodan jälkeen Kivi nimitettiin vuonna 1945 Kansanvallan toimitusjohtajaksi. Hän panosti varsinkin yhtiön omistaman Työväen Kirjapainon (myöh. Paasipaino) kehittämiseen. Kun Suomen Sosialidemokraatille 1950-luvun lopulla hankittiin uusi painokone, siihen sisältyi ensimmäisenä Pohjoismaissa sekä kohopaino- että syväpainorotaatio. Kivi kuului Helsingin Työväen Säästöpankin isännistöön 1937–1945 ja hallitukseen 1952–1970, Rautatiekirjakauppa Oy:n johtokuntaan 1946–1972, Alkon hallintoneuvostoon 1950–1973, Yhtyneiden Ravintoloiden johtokuntaan 1950–1974, Sanomalehtien Ilmoitustoimiston hallitukseen vuodesta 1953, Suomen Tietotoimiston hallitukseen 1956–1971 ja Suomen Työväen Säästöpankin hallitukseen 1971–1976. Lisäksi hän oli Työväenlehdistö ry:n hallituksen jäsen 1946–1972 ja puheenjohtaja 1954–1971 sekä Työväen Opintorahaston säätiön hallituksen jäsen 1949–1976 ja puheenjohtaja 1960–1976, ja kuului Kultareuna ry:n johtokuntaan 1959–1971, Sanomalehtien Liiton, Graafisen Teollisuuden Työnantajaliiton ja Graafisen Keskusliiton hallituksiin 1960–1971, Kansan Sivistysrahaston valtuuskuntaan 1955–1972 ja Väinö Tannerin säätiön valtuuskuntaan vuodesta 1962. Kivi oli myös mestaritason shakinpelaaja ja erikoistunut varsinkin tehtäväshakkiin. Hän sai kansallisen tehtävämestarin arvon vuonna 1947 ja laadinnan kansainvälisen FIDE-mestarin arvon vuonna 1990 vain pari viikkoa ennen kuolemaansa. Hän oli Työväen Shakkiliiton, Suomen Keskusshakkiliiton ja Suomen Tehtäväniekkain perustajajäsen. ==Lähteet== Luokka:Suomalaiset lehdenkustantajat Luokka:Suomen Sosialidemokraattisen Puolueen poliitikot Luokka:Suomalaiset shakinpelaajat Luokka:Vuonna 1905 syntyneet Luokka:Vuonna 1990 kuolleet
Exotic (kappale)

Exotic on intialaisen näyttelijän Priyanka Chopran single. Single julkaistiin 9. heinäkuuta 2013 Kappaleella vierailee Pitbull.Discogs: Priyanka Chopra feat. Pitbull – Exotic == Lähteet == Luokka:Vuoden 2013 kappaleet Luokka:Pitbullin kappaleet
C8H18

C8H18 on seuraavien yhdisteiden molekyylikaava: *n-oktaani *2-metyyliheptaani *3-metyyliheptaani *4-metyyliheptaani *3-etyyliheksaani *2,2-dimetyyliheksaani *2,3-dimetyyliheksaani *2,4-dimetyyliheksaani *2,5-dimetyyliheksaani *3,3-dimetyyliheksaani *3,4-dimetyyliheksaani *3-etyyli-2-metyylipentaani *3-etyyli-3-metyylipentaani *2,2,3-trimetyylipentaani *2,2,4-trimetyylipentaani *2,3,3-trimetyylipentaani *2,3,4-trimetyylipentaani *tetrametyylibutaani
Full Moon (Kris Kristoffersonin ja Rita Coolidgen albumi)

__NOTOC__ Full Moon on Kris Kristoffersonin ja Rita Coolidgen duettoalbumi, joka julkaistiin vuonna 1973. == Kappaleet == === A-puoli === # # # # # # === B-puoli === # * # # # # # == Kokoonpano == * Kris Kristofferson – laulu * Rita Coolidge – laulu * Michael Utley – keyboards * Sammy Creason – rummut * Donnie Fritts – keyboards * Stephen Bruton – kitara * Terry Paul – basso * Leland Sklar – basso * Jerry McGee – kitara, huuliharppu * Bobbye Hall – lyömäsoittimet * David Bromberg – kitara * Nick DeCaro – * David Smith – * Gary Scruggs – * Randy Scruggs – kitara * Vassar Clements – viulu * Josh Graves – dobro * Booker T. Jones – kosketinsoittimet * Herb Alpert – trumpetti == Arvostelut == * Allmusic: Allmusic review == Lähteet == * Full Moon discogs.com -sivustolla === Viitteet === Luokka:Vuoden 1973 albumit Luokka:Kris Kristoffersonin albumit
Einari Nieminen

Niilo Einari Nieminen (9. lokakuuta 1925 Vampula – 25. toukokuuta 1996 Huittinen) oli suomalainen agrologi ja poliitikko, joka toimi Keskustan kansanedustajana.Einari Niemisen muistokirjoitus. Tyrvään Sanomat 30. toukokuuta 1996, s. 5. Tyrvään Sanomat Oy, Vammala. Einari Nieminen valmistui agrologiksi Pienviljelysneuvojaopistosta Hyvinkäältä vuonna 1952 ja työskenteli tämän jälkeen liki 30 vuotta Lännen Tehtaiden palveluksessa. Eduskuntaan Nieminen valittiin Turun läänin pohjoisesta vaalipiiristä vuoden 1972 vaaleissa ja hän toimi kansanedustajana viisi vaalikautta vuoden 1991 vaaleihin saakka, jolloin hän jätti eduskunnan. Koko kansanedustajakautensa ajan Nieminen kuului eduskunnan maa- ja metsätalousvaliokuntaan, jonka puheenjohtajana hän toimi vaalikaudet 1975–1979, 1983–1987 ja 1987–1991. Nieminen oli presidentin valitsijamiehenä vuosien 1978 ja 1982 presidentinvaaleissa. Keskustan sisäisessä presidenttiehdokaskilvassa syksyllä 1981 Nieminen kuului Johannes Virolaisen kannattajiin. Vuosina 1965–1980 hän toimi Keskustan Huittisten paikallisosaston ja vuosina 1971–1979 Keskustan Satakunnan piirin puheenjohtajana.Antti Blåfield ja Pekka Vuoristo: Kun valta vaihtui: mitä todella tapahtui presidentinvaalissa 1982, s. 175. Helsinki: Kirjayhtymä, 1982. Kotiseudullaan Nieminen toimi Huittisten kunnan-, kauppalan- ja kaupunginvaltuuston puheenjohtajana vuosina 1969–1992. Hän sai kunnallisneuvoksen arvonimen vuonna 1983. Niemisellä oli lukuisia luottamustehtäviä myös politiikan ulkopuolella. Hän kuului mm. 4H-järjestön Satakunnan piirin johtokuntaan, Huittisten Osuuspankin hallintoneuvostoon, Huittisten kirkkovaltuustoon, SLEY:n Huittisten osaston johtokuntaan ja Loimaan kristillisen kansanopiston johtokuntaan. Lisäksi hän toimi Agrologien Liiton puheenjohtajana. Nieminen osallistui jatkosotaan ja sotilasarvoltaan oli reservin ylikersantti. Nieminen kuoli pitkäaikaisen sairauden murtamana 70 vuoden iässä. == Lähteet == Luokka:Kansanedustajat Luokka:Suomen Keskustan poliitikot Luokka:Musta tusina Luokka:Huittisten kaupunginvaltuutetut Luokka:Turun läänin pohjoinen vaalipiiri Luokka:Vuonna 1925 syntyneet Luokka:Vuonna 1996 kuolleet
Saar kesäolympialaisissa 1952

Saarin protektoraatti osallistui Helsingin kesäolympialaisiin vuonna 1952 36 urheilijan joukkueella. Saar oli Ranskan protektoraattina tuohon aikaan ollut Saksan osa, joka osallistui olympialaisiin vain näissä kisoissa. Myöhemmin Saar yhdistyi Saksaan ja näin maata ei nähty uudelleen olympialaisissa. Maan urheilijat osallistuivat yhdeksään eri lajiin. Maan lipunkantajana avajaisissa toimi pituushyppääjä Toni Breder. Joukkue ei saavuttanut kisoissa mitalia. == Lähteet == Luokka:Saar olympialaisissa Luokka:Valtiot kesäolympialaisissa 1952
Embrun

Embrun on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Kaupunki sijaitsee Écrinsin kansallispuiston alueella Lac de Serre-Ponçon -tekojärven ja Durancejoen rannalla. Embrunin ilmasto on alueen kuivin ja aurinkoisin, mistä se on saanut lempinimen "Alppien Nizza". Kaupungin nähtävyyksiä on katedraali Notre Dame du Réal d'Embrun, jonka sanotaan olevan Ranskan Alppien tärkein uskonnollinen monumentti, sekä 1200-luvulta peräisin oleva puolustustorni Tour brune (ruskea torni).Tour de France 2017 Tiedosto:Haut_ND_embrun.jpg|Notre Damen katedraali Tiedosto:Embrun-tour-brune-79.JPG|Tour brune ==Lähteet== ==Aiheesta muualla== Luokka:Hautes-Alpesin kunnat
Kuusamon vanha kirkko

Kuusamon vanha kirkko oli Kuusamon toinen kirkko. Kuusamojärven rannalle rakennettu kirkko vihittiin käyttöön vuonna 1804. Kirkko peruskorjattiin 1930-luvun alussa ja vihittiin uudelleen käyttöön elokuussa 1935. Saksalaiset polttivat lähes koko Kuusamon kirkonkylän vetäytyessään vuonna 1944, ja samalla paloi kirkkokin. Jotkut ovat siirtäneen vastuun poltosta venäläisille. Tilalle rakennettiin uusi Pyhän Ristin kirkko, joka vihittiin käyttöön 1951.Pystyikö "ystävällinen" saksalainen polttamaan Kuusamon kirkon? ==Historia== Ruotsin kuningas Kaarle XI antoi 21. kesäkuuta 1673 määräyksen Kemin Lapin seurakunnan perustamisesta. Uusi seurakunta erotettiin laajasta Kemin seurakunnasta. Ensimmäinen kirkkorakennus rakennettiin Kuusamon Torangintaipaleelle vuonna 1689. Tämän pienen saarnahuoneen yhteyteen rakennettiin myös pappila vuonna 1693. Kirkkorakennuksen paikasta kuitenkin käytiin seurakuntalaisten ja kirkkoherran välillä kiista, jonka kirkkoherra voitti. Kiistan jälkeen uudelle paikalle päätettiin rakentaa kunnollinen kirkko, joka sitten valmistui vuonna 1695. Kirkon pappilaksi ostettiin viereinen talonpoikaistalo. 1600-luvun kirkko alkoi käydä 1800-luvulle tultaessa ahtaaksi, ja paikalle päätettiin rakentaa uusi kirkko. Tämä uusi kirkko eli Kuusamon vanha kirkko valmistui ja vihittiin käyttöön 1804. Uusi kirkko oli edeltäjäänsä huomattavasti suurempi, ja kirkkoon mahtui kerralla 1 200 ihmistä. Toisessa maailmansodassa saksalaiset SS-joukot polttivat vetäytyessään vuonna 1944 Kuusamon vanhan kirkon. ==Lähteet== Luokka:Kuusamon rakennukset ja rakennelmat Luokka:Suomen entiset kirkkorakennukset‎ Luokka:Suomen puiset ristikirkot
Aatxe

Aatxe (baskiksi "nuori härkä") on baskien mytologiassa paha henki, joka on ottanut härän muodon. Baskit uskovat, että myrskyöinä Aatxe jättää kotiluolansa ja voi hyökätä ulkona liikkuvien kimppuun. Aatxe saattaa tuolloin myös ottaa ihmisen muodon. Aatxe esiintyy joskus nimellä Etsai (paholainen).Lurker 1987, s. 1 == Lähteet == *Lurker Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 Luokka:Baskien mytologia
Terex

Terex on amerikkalainen konepajayritys, joka valmistaa nosto- ja materiaalinkäsittelyratkaisuja. Sen asiakkaiden toimialoja ovat muun muassa rakentaminen, infrastruktuuri, louhinta, kierrätys, energia, kaivostoiminta, merenkulku, kuljetus, jalostaminen ja apuohjelmat. Yhtiön tärkeimpiä liiketoiminta-alueita ovat ilmastointityöt, rakentaminen, nosturit, materiaalinkäsittely ja satamaratkaisut ja materiaalien prosessointi. Terexillä on yli 22 000 työntekijää ja tuotantolaitoksia ympäri maailmaa. Terex Financial Services -yrityksen kautta Terex tarjoaa rahoitustuotteita ja -palveluita avustamaan Terex-laitteiden hankinnassa. ==Terex ja Konecranes== Loppukesällä 2015 Terex ja Konecranes ilmoittivat neuvottelevansa fuusiosta. Suunnitelma kariutui, kun myös kiinalainen Zoomlion ilmaisi tammikuussa 2016 kiinnostuksensa Terexiä kohtaan. Toukokuussa 2016 Konecranes ja Terex peruivat yhdistymisensä ja ilmoittivat, että Konecranes ostaa viidenneksen Terexistä, jos Zoomlion ei osta Terexiä kokonaan. Hieman myöhemmin Zoomlionin ja Terexin neuvottelut kariutuivat ja Konecranesin ostotarjous satamalaite- ja nosturiyksikkö Terex MHPS:stä hyväksyttiin. Elokuussa 2016 Yhdysvaltojen kilpailuviranomainen antoi Konecranesille luvan kauppaan. Euroopan komissio taas edellytti, että ennen kauppaa Konecranesin on myytävä omistamansa Stahl CraneSystems komission hyväksymälle ostajalle. Kauppa toteutui alkuvuonna 2017, jolloin Terexin satama- ja teollisuusnostolaitteet siirtyivät Konecranesille. Konecranes maksoi Terexin liiketoiminnoista noin 1,1 miljardia dollaria, 23 miljoonaa euroa käteisellä ja loput Konecranesin B-sarjan osakkeilla (19,6 miljoonaa kappaletta). Osakkeiden myötä Terexistä tuli Konecranesin suurin osakkeenomistaja (25 prosentin osuus). Terexin äänivalta yrityksessä on rajoitettu, se sai oikeuden nimittää kaksi jäsentä Konecranesin hallitukseen. Kaupalla Konecranes haki uusia synergioita, jotka auttavat sitä "uuden sukupolven nostolaiteyhtiön” luomisessa. ==Lähteet== Luokka:Nosturit Luokka:Yhdysvaltalaiset yritykset
Lasse Aapio

Lasse Aarne Aapio (s. 3. joulukuuta 1958 Helsinki) on suomalainen poliisivirkamies ja juristi, koulutukseltaan oikeustieteen kandidaatti. Hän on johtanut Helsingin poliisilaitosta vuodesta 2014.Lasse Aapio: Lakimies poliisin vaatteissa. Lakimiesuutiset 17.9.2014. Valtakunnansyyttäjä nosti toukokuussa 2018 Aapiota vastaan syytteen virkavelvollisuuden rikkomisesta. Hänen epäillään laiminlyöneen velvollisuutensa valvoa Helsingin poliisin tietolähdetoimintaa vuosina 2012–2013. Aapio pidätettiin poliisipäällikön virastaan oikeusprosessin ajaksi. Häntä oli epäilty virkarikoksista noin kahden vuoden ajan ennen virasta pidättämistä. Helsingin poliisilaitoksen päällikön sijaiseksi nimitettiin apulaispoliisipäällikkö Heikki Kopperoinen ja hänen jälkeensä Poliisihallituksen esikunnan päällikkönä aiemmin toiminut Tomi Vuori. Kesäkuussa 2019 Helsingin käräjäoikeus hylkäsi Aapion ja muiden syytettyinä olleiden poliisijohtajien syytteet Suomen historian suurimmassa poliisioikeudenkäynnissä. Hylkäämisen perusteena oli se, ettei tietolähteiden rekisteröinnille ollut käräjäoikeuden mukaan lainmukaista menettelytapaa ennen vuotta 2018, joten syytetyt eivät voineet rikkoa virkavelvollisuutta. Syyttäjät aikovat valittaa tuomiosta. Tietolähteiden käyttöön liittyvän tutkintapyynnön tekijä vuonna 2013 oli silloinen sisäministeri Päivi Räsänen. Syyskuussa 2019 hovioikeus päätti ottaa Aapion virkarikossyytteen käsittelyyn. Maaliskuussa 2021 Helsingin hovioikeus hylkäsi syytteen. ==Lähteet== Luokka:Suomalaiset juristit Luokka:Suomalaiset poliisit Luokka:Vuonna 1958 syntyneet Luokka:Elävät henkilöt
Turkvision laulukilpailu 2017

Turkvision laulukilpailu 2017 () olisi ollut järjestyksessään neljäs Turkvision laulukilpailu ja se olisi järjestetty Astanassa, Kazakstanissa. 15 maata tai aluetta, joissa asuu paljon turkkilaisia tai puhutaan turkkilaista kieltä oli ilmoittanut osallistuvansa vuoden 2017 kilpailuun. Alankomaat, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Baškortostan, Krim ja Tatarstan olisivat palanneet kilpailuun kahden vuoden tauon jälkeen. == Tapahtumapaikka == thumb|left|225px|Kilpailun pitopaikka Saryarka velodromi. Helmikuussa 2017 ilmoitettiin, että vuoden 2017 kilpailu tultaisiin järjestämään Astanassa, Kazakstanissa Alun perin kilpailu oltaisiin järjestetty Astanan Barys Arenalla. 27\. maaliskuuta 2017 ilmoitettiin kuitenkin, että kilpailun tapahtumapaikkana toimisi Saryarka velodromi. Kilpailu kuitenkin peruttiin samana vuonna. == Formaatti == Toisin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, vuonna 2017 olisi ollut yksi semifinaali. == Osallistujien lista == 15 maata ja aluetta oli ilmoittanut osallistuvansa vuoden 2017 kilpailuun. Maa/alue Kieli Artisti(t) Kappale Azeri Elcan "Ana Vatan" Baškiiri Zilia Bakhtieva "Donya Mathur" Gagauzi Julija Arnaut "Kemençä" Dimaš Qudajbergen Krimintataari Alseda Seydaliyeva "Feleğimsin" Turkki Oksana Bilera "Yakışıyor Bize Bu Sevgi" Turkki Pelageya Stefoglo "Yallah Yallah! Turkki Olga Šimanskaja "Masal gibi bu dünya" Sunai Giolacai Azeri Arghavan "Dirçaliş" Seyran Stavropolin aluepiiri Islam Satyrov Yämle Kızlar Gagauzi Natalia Papazoglou "Tikenli Yol" Azeri Svetlana Agarval "Meni Anla" == Lähteet == Luokka:Turkvision laulukilpailu Luokka:Vuoden 2017 musiikki
Eero August Hillbom

Eero August Hillbom (16. syyskuuta 1904 Mikkeli – 6. joulukuuta 1991 Espoo) oli suomalainen neurologi, joka sai professorin arvonimen ja tuli tunnetuksi aivovamma-asiantuntijana. Hillbomin vanhemmat olivat lääkäri August Hillbom ja Maria Charlotta Ingman ja puoliso vuodesta 1940 sairaanhoitaja Rosine Dorothea Helenius. Neurologian professori Matti Hillbom on heidän poikansa. Hillbom tuli ylioppilaaksi Mikkelin suomalaisesta yhteiskoulusta 1922 ja valmistui lääketieteen lisensiaatiksi 1932. Tohtoriksi hän väitteli 1960 ja hänet nimitettiin seuraavana vuonna Helsingin yliopiston neurologian dosentiksi. Ennen sotia Hillbom työskenteli useissa eri sairaaloissa, muun muassa Kellokoskella ja Lapinlahdella, mutta myös esimerkiksi Helsingin kaupungin, Helsingin Diakonissalaitoksen, Suomi-yhtiön, Kivelän sairaalan ja Harjavallan piirimielisairaalan palveluksessa. Lääkintämajuriksi Hillbom ylennettiin 1942. Sotien jälkeen hän toimi Sotainvalidien Veljesliiton ylläpitämän aivovammaisten hoito- ja tutkimuslaitoksen, myöhemmän aivovammasairaalan, ylilääkärinä vuodesta 1949 aina vuoteen 1971 saakka. Hänen aivovammoja koskenut väitöskirjansa, jonka aineistona oli kaikkiaan 3 552 tapausta, herätti kansainvälistä huomiota. Suomessa Hillbom muistetaan varsinkin sotainvalidien parissa tekemästään työstä. Helsingin yliopiston dosentuurin lisäksi Hillbom hoiti virkaatekevänä yliopiston neuorologian professuuria. Professorin arvonimen hän sai vuonna 1964. == Lähteet == Luokka:Suomalaiset neurologit Luokka: Suomalaiset professorin arvonimen saaneet Luokka:Vuonna 1904 syntyneet Luokka:Vuonna 1991 kuolleet
Laissac-Sévérac l’Église

Laissac-Sévérac l’Église on kunta Ranskan eteläosassa Aveyronin departementissa Occitanien alueella. Kunta syntyi 1. tammikuuta 2016 voimaan tulleella kuntaliitoksella, jolloin kaksi kuntaa Laissac ja Sévérac-l’Église yhdistyivät. france.comersis.com Laissacissa järjestetään joka tiistai karjamarkkinat. Sitä pidetään Ranskan toiseksi tärkeimpänä nautakarjan myyntipaikkana. Kesäisin markkinoille järjestetään opastettuja käyntejä. Tour de France 2017 ==Lähteet== ==Aiheesta muualla== Luokka:Aveyronin kunnat
Palmas d’Aveyron

Palmas d’Aveyron on kunta Ranskan eteläosassa Aveyronin departementissa Occitanien alueella. Kunta syntyi 1. tammikuuta 2016 voimaan tulleella kuntaliitoksella, jolloin kolme kuntaa Coussergues, Cruéjouls ja Palmas yhdistyivät. france.comersis.com Cruéjoulsin kylässä on kaksi linnaa. Château de Cruéjouls on peräisin 1400-luvulta. Se koostuu neljästä pyöreästä tornista, jotka ympäröivät hyvin pientä päärakennuksen. Château du Caylaret (tai Cayla) rakennettiin 1400- ja 1500-luvuilla. Siinä on suorakulmainen puolustustorni vierellään pyöreä torni portaikolle. Linna kunnostettiin 1900-luvun alkupuolella. Tour de France 2017 Tiedosto:Church_of_Coussergues_01.jpg|Cousserguesin kirkko Tiedosto:CruéjoulsleCayla.JPG|Château du Cayla ==Lähteet== ==Aiheesta muualla== Luokka:Aveyronin kunnat
Mäkilemmikki

Mäkilemmikki (Myosotis ramosissima) on lemmikkien (Myosotis) sukuun kuuluva yksivuotinen ja pienikokoinen kasvilaji. Mäkilemmikki muistuttaa paljolti hietalemmikkiä (Myosotis stricta) sekä kirjolemmikkiä (Myosotis discolor), jotka ovat mäkilemmikin tavoin pieniä ja yksivuotisia lemmikkilajeja. Mäkilemmikki voi kasvaa noin 20 cm korkeaksi, ja sen varsi on ontto sekä karvainen. Mäkilemmikin lehdet ovat soikeita sekä karvaisia ja yleensä melko pieniä. Mäkilemmikin kukat ovat pieniä, noin 2 mm leveitä sekä vaaleansinisiä ja ne sijaitsevat lyhyen varren päässä melko tiiviinä rykelmänä. Mäkilemmikki kukkii huhti–kesäkuussa. Mäkilemmikin hedelmät ovat pieniä, vaaleanruskeita ja kiiltäviä lohkohedelmiä. Mäkilemmikki kasvaa erilaisilla avoimilla ja kuivilla paikoilla, joilla muukin kasvillisuus on matalaa. Suomessa mäkilemmikki on yleinen lounaissaaristossa ja sitä tavataan myös Ahvenanmaalla sekä lounais- ja etelärannikolla lähinnä Porvoosta Poriin asti. == Lähteet == == Aiheesta muualla == * Laji.fi: Mäkilemmikki (Myosotis ramosissima) * LuontoPortti: Mäkilemmikki (Myosotis ramosissima) * Centre for Agriculture and Biosciences International (CABI): Myosotis ramosissima Luokka:Lemmikit
Yhdistetty talviolympialaisissa 1936

Pohjoismaisen yhdistetyn kilpailu vuoden 1936 talviolympialaisissa käytiin 12.-13. helmikuuta. Kilpailua hallitsivat norjalaiset, jotka ottivat yhdistetyn kilpailussa kolmoisvoiton. Olympiakultaa voitti Oddbjørn Hagen. Vuoden 1936 yhdistetyn olympiakilpailu oli olympiahistorian neljäs, ja norjalaiset olivat voittaneet kaikki jaossa olleet mitalit. ==Lopputulokset== == Lähteet == Luokka:Talviolympialaiset 1936 Luokka:Yhdistetty olympialaisissa Luokka:Saksan yhdistetty
Yhdistetty talviolympialaisissa 1948

Yhdistetyn kilpailut olivat olleet Norjan hallintaa ennen toista maailmansotaa käydyissä olympialaisissa. Norjalaiset olivat voittaneet aiemmin kaikki jaossa olleet mitalit. Norjalaiset kokivat järkytyksen ennen 1948 talvikisoja, kun Ruotsin Sven Israelsson voitti Holmenkollenin kilpailun vuonna 1947. Paras norjalainen Olaf Dufseth oli kolmas, norjalaisen edelle sijoittui vielä Sveitsin Niklaus Stump. Vuoden 1948 talviolympialaisissa yhdistetyn hiihto- osuus käytiin samalla kuin kisojen 18 km maastohiihtokilpailu, johon osallistuneista 84 hiihtäjästä 39 osallistui myös yhdistetyn kilpailuun. Jo ensimmäinen päivä toi järkytyksen norjalaisille, tällä kertaa suomalaisten taholta. Tuntematon 21-vuotias suomalainen Heikki Hasu oli 18 km hiihto- osuudella lähes kolme minuuttia nopeampi maanmiestään Martti Huhtalaa. Hasun aika oli lähes viisi minuuttia parempi kuin parhaan norjalaisen Olav Oddenin. Hyvinä hyppääjinä pidetyt Israelsson ja Stump olivat lähellä Oddenin aikaa. Hyppyosuudella hypättiin kolme hyppyä, joista vain kahden parhaan hypyn tulos huomioitiin. Hasu hyppäsi lopulta olympiakultaan selvällä marginaalilla. Mäkiosuuden paras hyppääjä oli Ruotsin Sven Israelsson, mutta se varmisti hänelle vain kolmannen sijan, sillä hän ei saanut kurottua Huhtalan hiihto- osuuden piste-etumatkaa kiinni. Sveitsin Stump paransi asemiaan hyppyosuudella ja hän sijoittui kokonaiskilpailun neljänneksi. Norjalaisten osalta mäkiosuus sujui vielä hiihto-osuutta heikommin; Odden putosi mäkiosuudella 11 sijalle. Paras norjalaishyppääjä oli Eilert Dahl, joka sijoittui kokonaiskilpailssa parhaana norjalaisena kuudennelle sijalle. Mäkiosuudella tekivät vaikutuksen myös yhdysvaltalaiset Gordon Wren ja Corey Engen, jotka sijoittuivat mäkiosuudella toiselle ja kolmannelle sijalle, mutta heikon hiihto-osuuden vuoksi he sijoittuivat kokonaiskilpailussa sijoille 26 ja 29. ==Lopputulokset== == Lähteet == Luokka:Talviolympialaiset 1948 Luokka:Yhdistetty olympialaisissa Luokka:Sveitsin yhdistetty
Yhdistetty talviolympialaisissa 1952

Yhdistetyn kilpailussa vuoden 1952 talviolympialaisissa kilpailuohjelmaa muutettiin. Ensimmäistä kertaa mäkiosuus hypättiin ennen hiihto-osuutta. Olympiakultaa saavutti isäntämaa Norjan Simon Slåttvik. ==Lopputulokset== == Lähteet == Luokka:Talviolympialaiset 1952 Luokka:Yhdistetty olympialaisissa Luokka:Norjan yhdistetty
Ad extirpanda

Ad extirpanda oli paavi Innocentius IV:n antama bulla, paavillinen käskykirje, joka antoi katolisen kirkon inkvisitiolle luvan hankkia harhaoppisina pidetyiltä tunnustus kiduttamalla. Innocentius antoi bullan 15. toukokuuta 1252. Se oli reaktio Lombardiassa tapahtuneeseen paavin asiamiehen murhaan, josta katolinen kirkko syytti etelä-Ranskan kataareja. Innocentius IV ei aloittanut itse inkvisitiota, mutta antamansa Ad extirpanda mahdollisti sen satoja vuotta kestäneen kiduttamisen. Innocentius asetti joitakin rajoituksia, kuten kidutus piti lopettaa mikäli uhri oli vaarassa kuolla tai menettää jonkin raajoistaan. Lisäksi kidutusta ei saanut käyttää kuin kerran ja sitä ohjaavan inkvisiittorin tuli olla varma epäilystään. Innocentius halusi, ettei kerettiläisiä kohdeltaisi sen paremmin kuin varkaita tai murhaajia, mutta hän piti tunnustamisen hankkimista tärkeänä, sillä tällöin kidutus olisi hänen mukaansa lainmukaista. Hän kuitenkin lisäsi, että "pakon edessä jokainen laki saa väistyä". Rajoituksista huolimatta katolisen kirkon inkvisitiolaitos kovensi vuosien varrella otteitaan. Vangittujen omaisuus takavarikoitiin katoliselle kirkolle. Kerettiläisiksi epäillyt, jotka eivät tunnustaneet harhaoppisuuttaan ja väittivät olevansa kristittyjä, vangittiin ja heitettiin tyrmään, jossa he saattoivat virua pitkiä aikoja samalla kun inkvisiittorit keräsivät todisteita heitä vastaan. Esimerkiksi Espanjan inkvisitiolaitos kidutti muun muassa kerettiläisinä pitämiään islamista kristinuskoon kääntyneitä moriskoja herkästi ja välillä myös ilman todisteita. Inkvisiittorit suosivat moriskojen kohdalla kidutusta, koska se näytti olevan ainoa paikka, jossa moriskot sanoivat sen mitä inkvisiittorit halusivat kuulla. Inkvisition käyttämä strappadon kaltainen kidutuskeino aiheutti usein uhreilleen sijoiltaan menneitä käsivarsia ja murtumia ranteisiin. Toinen paljon käytetty keino oli vesikidutus, jossa penkkiin sidotun uhrin suuhun kaadettiin vettä aiheuttaen tälle tukehtumisen vaaran sekä laajasti turvonneen vatsan. Vaikka kiduttajat pyrkivät välttämään kuolemantuottamista kidutuksen aikana, kidutettavia silti ajoittain kuoli ja lisäksi moni saattoi tehdä itsemurhan joko ennen kidutusta sen pelossa tai jälkeenpäin sen traumatisoimana. Lisäksi monet inkvisition edessä kerettiläisyytensä tunnustaneet teloitettiin valtion toimesta. Teloittamisesta aiheutuneet kustannukset kirkko korvasi valtiolle maksamalla sille osan omaisuudesta, jonka se oli takavarikoinut teloitetulta. Katolinen kirkko luopui virallisesti kiduttamisesta vasta vuonna 1816. ==Lähteet== Luokka:Inkvisitio Luokka:Paavin bullat Luokka:Kidutus Luokka:Uskonto ja väkivalta
Full Moon

Full Moon tarkoittaa seuraavia asioita: * Full Moon, Kris Kristoffersonin ja Rita Coolidgen albumi vuodelta 1973 * Full Moon, Brandyn albumi vuodelta 2002 * Full Moon Productions, yhdysvaltalainen levy-yhtiö.
Liseeni

Liseeni on rakennustaiteessa pilasterin näköinen koristepaksunnos seinässä, mutta siinä ei ole jalustaa eikä kapiteelia. Liseenit voidaan tehdä esimerkiksi muuraamalla tai puuseinään laudasta. == Lähteet == Luokka:Arkkitehtuurin käsitteet
Urban Gad

Peter Urban Bruun Gad (12. helmikuuta 1879 Korsør – 26. joulukuuta 1947 Kööpenhamina) oli tanskalainen elokuvaohjaaja ja käsikirjoittaja. Peter Gad syntyi kontra-amiraali Nicolaus Gadin ja kirjailija Emma Gadin perheeseen. Hän opiskeli maalaustaidetta Pariisissa ja työskenteli sen jälkeen lavastajana Kööpenhaminan Dagmar-teatterissa ja Uudessa teatterissa. Vuonna 1910 Gad käsikirjoitti ja ohjasi tulevan vaimonsa Asta Nielsenin läpimurtoelokuvan Kuilu (Afgrunden). Työskenneltyään Fotoramalla ja Nordisk Filmillä Gad muutti vuonna 1912 Nielsenin kanssa Saksaan. Gad ja Nielsen tekivät Berliinissä 31 elokuvaa, jotka nostivat Nielsenin maailmankuuluksi filmitähdeksi. Heidän erottuaan Gad ohjasi Saksassa vielä noin 25 elokuvaa vuosina 1916–1921. Sen jälkeen Gad työskenteli Tanskassa, jossa hänen viimeinen elokuvansa oli Lykkehjulet vuonna 1926. Sittemmin hän toimi Kööpenhaminassa elokuvateatterin johtajana. Gad on kirjoittanut elokuvateoreettisen teoksen Dens Midler og Maal (1919) ja postuumisti julkaistun kirjan Klunketiden paa en anden Maade (1949). Hänen toinen vaimonsa oli saksalainen näyttelijä Esther Burgert Westenhagen. ==Elokuvia== * Kuilu, 1910 * Musta uni, 1911 ==Lähteet== ==Aiheesta muualla== * Elonet: Urban Gad * Internet Movie Database: Urban Gad Luokka:Tanskalaiset elokuvakäsikirjoittajat Luokka:Tanskalaiset elokuvaohjaajat Luokka:Vuonna 1879 syntyneet Luokka:Vuonna 1947 kuolleet